ඊයේ සාක්ෂි ලබාදෙමින් ඔහු කියා සිටියේ පසුගිය යහපාලන ආණ්ඩුව සමයේ සම්පාදිත ප්‍රතිත්‍රස්ත පනතට අදාළව විද්වත් කමිටුව ඉදිරිපත් කළ යෝජනා බොහොමයක් එය කෙටුම්පත් කිරීමේදි ඇතුළත් වී නොතිබු බවයි.අදාල ප්‍රතිත්‍රස්ත පනත 2018 වසරේ සැප්තැම්බර් 17 වනදා ගැසට් පත්‍රයක් මගින් ප්‍රකාශයට පත් කර තිබු බවයි පොලිස් මාධ්‍ය ප්‍රකාශක නියෝජ්‍ය පොලිස්පති අජිත් රෝහණ කොමිසම හමුවේ සාක්ෂි ලබාදෙමින් වැඩිදුරටත් කියා සිටියේ.පොලිස් විශේෂ කාර්ය බලකායේ හිටපු අණදෙන නිලධාරි විශ්‍රාමික ජ්‍යෙෂ්ඨ නියෝජ්‍ය පොලිස්පති එම්.ආර්. ලතීෆ් සහ හිටපු ජාතික බුද්ධි ප්‍රධානි විශ්‍රාමික නියෝජ්‍ය පොලිස්පති සිසිර මෙන්ඩිස් ද අද (28) පාස්කු ප්‍රහාරය සම්බන්ධයෙන් විමර්ශනය කෙරෙන ජනාධිපති කොමිසම හමුවේ සාක්ෂි ලබා දීම සදහා පැමිණ තිබුණා.